Na osnovu članova 56., 57., 58., 59., 60., 61. i 62. Zakona o unutrašnjim poslovima Bosansko-podrinjskog kantona Goražde (“Službene novine Bosansko-podrinjskog kantona Goražde“, broj: 6/15), člana 8. Zakona o ministarskim, vladinim i drugim imenovanjima Federacije Bosne i Hercegovine (“Službene novine Federacije Bosne i Hercegovine“, broj: 34/03), člana 3. Uredbe o odboru za prigovore javnosti („Službene novine Bosansko-podrinjskog kantona Goražde“, broj: 10/15), te člana 47. Poslovnika Skupštine Bosansko-podrinjskog kantona Goražde /“Službene novine Bosansko-podrinjskog kantona Goražde“, broj: 10/08 i 1/15/, Komisija za izbor i imenovanja Skupštine Bosansko-podrinjskog kantona Goražde, **o b j a v l j u j e:**

**PONOVNI JAVNI KONKURS**

**ZA IZBOR I IMENOVANJE ČLANOVA ODBORA ZA ŽALBE JAVNOSTI**

 U skladu sa Zakonom o unutrašnjim poslovima Bosansko-podrinjskog kantona Goražde imenovanje članova Odbora za žalbe javnosti vrši Skupština Bosansko-podrinjskog kantona Goražde, na prijedlog Komisije za izbor i imenovanja Skupštine Bosansko-podrinjskog kantona Goražde.

 Odbor za žalbe javnosti sastoji se od tri člana, od kojih je jedan član državni službenik kantonalnih organa uprave, a dva člana predstavnici gradjana od kojih je jedan predsjedavajući Odbora. Članovi Odbora biraju se iz reda istaknutih stručnjaka iz oblasti pravnih, kriminalističkih i drugih društvenih nauka, sa najmanje pet godina radnog staža, s tim da predsjedavajući Odbora mora imati najmanje deset godina radnog iskustva na pravnim poslovima. Sastav Odbora odražava nacionalni sastav stanovništva na teritoriji Kantona prema posljednjem važećem popisu stanovništva u Bosni i Hercegovini, te spolnu zastupljenost.

1. **Poslovi iz nadležnosti Odbora:**
2. Prima, razmatra, procjenjuje i prosljedjuje žalbe na rad policijskih službenika Uprave policije izjavljenih od gradjana, pravnih lica i drugih subjekata;
3. Prati i nadzire vodjenje predmeta i internog postupka koje provodi Jedinica za profesionalne standarde i edukaciju i obavještava podnosioce žalbe o ishodu postupka,
4. Prati i nadgleda izvršenje disciplinskih sankcija izrečenih od nadležnih disciplinskih tijela i provodjenje tih disciplinskih sankcija kako bi se osigurala pravičnost i dosljednost, kao i svrha kažnjavanja,
5. Na osnovu izvještaja Jedinice za profesionalne standarde i edukaciju vodi evidenciju i baze podataka o žalbama izjavljenim na rad policijskih službenika i rezultatima istrage na osnovu kojih je pokrenut disciplinski, prekršajni ili krivični postupak,
6. Prati i nadgleda je li Jedinica za profesionalne standarde i edukaciju dostavila izvještaj nadležnom tužilaštvu u slučaju kada postoje osnovi sumnje da se radi o krivičnom djelu,
7. Predlaže pokretanje disciplinskog postupka protiv istražitelja ili drugog službenika Jedinice za profesionalne standarde i edukaciju, zaduženog za provodjenje postupka, zbog zloupotrebe ili zapostavljanja postupka,
8. Vrši nadzor nad ostvarivanjem nezavisnosti u radu Jedinice za profesionalne standarde i edukaciju koja se odnosi na pokrenuti interni postupak,
9. Dostavlja Nezavisnom odboru žalbe koje se odnose na rad policijskog komesara,
10. Priprema i Skupštini podnosi godišnji izvještaj o svom radu,
11. Obavještava javnost o svom radu,
12. Usvaja Poslovnik o radu Odbora, na koji saglasnost daje Skupština, i
13. Obavlja i druge poslove propisane zakonom i podzakonskim propisima.
14. **Kriteriji koje kandidat treba da ispunjava su sljedeći:**
15. Da je državljanin BiH;
16. Da ima najmanje VII stepen školske spreme ili visoko obrazovanje po bolonjskom sistemu studiranja sa ostvarenih najmanje 240 ECTS studijskih bodova, nakon sticanja visoke školske spreme, odnosno visokog obrazovanja;
17. Da nije član političke stranke;

d) Da u posljednje četiri godine nije bio na bilo kojoj poziciji u političkoj stranci

 na bilo kojem nivou, niti je bio postavljen na bilo koju poziciju od strane

 političke stranke;

e) Da u posljednje četiri godine nije bio član izvršnog ili zakonodavnog tijela

 na bilo kojem nivou vlasti u BiH;

f) Da nije osuđivano za krivično djelo;

g) Da se protiv njega ne vodi krivični postupak,

h) Da mu nije izrečena disciplinska sankcija za teže povrede službene dužnosti.

Član Odbora ne može biti lice koje je uposlenik Uprave policije.

Članove Odbora za žalbe javnosti, na prijedlog Komisije za izbor i imenovanja, imenuje Skupština Bosansko-podrinjskog katnona Goražde, na period od četiri godine.

Članovi Odbora za žalbe javnosti mogu biti imenovani u Odbor samo dva puta uzastopno.

Članovi Odbora za žalbe javnosti imaju pravo na mjesečnu naknadu za svoj rad.

Uz prijavu sa biografijom kandidati su dužni dostaviti:

1. uvjerenje o državljanstvu;
2. dokaz o stručnoj spremi;
3. dokaz o radnom iskustvu;
4. ovjerenu izjavu da nije član političke stranke i da u posljednje četiri godine nije bio na bilo kojoj poziciji u političkoj stranci na bilo kojem nivou, niti je bio postavljen na bilo koju poziciju od strane političke stranke;
5. ovjerenu izvjavu da u posljednje četiri godine nije bio član izvršnog ili zakonodavnog tijela na bilo kojem nivou vlasti u Bosni i Hercegovini;
6. ovjerenu izjavu da mu nije izrečena disciplinska sankcija za teže povrede službene dužnosti;
7. uvjerenje Ministarstva unutrašnjih poslova o nekažnjavanju;
8. uvjerenje suda da se ne vodi krivični postupak;
9. ovjerenu izjavu da nije uposlenik Uprave policije;
10. ovjerenu izjavu da se na njega ne odnosi član IX 1. Ustava Bosne i Hercegovine.

Traženu dokumentaciju dostaviti u originalu ili ovjerenoj kopiji.

 U prijavi, kandidati su obavezni naznačiti za koju poziciju apliciraju u skladu sa članom 56. Zakona o unutrašnjim poslovima „iz reda državnih službenika kantonalnih organa uprave“ ili „iz reda gradjana“.

 Javni konkurs će biti objavljen u „Službenim novinama Federacije Bosne i Hercegovine“ i Dnevnom listu „Dnevni avaz“.

Rok za podnošenje prijava na Javni konkurs je 15 dana od dana posljednjeg objavljivanja.

Neblagovremene i nepotpune prijave neće biti uzete u razmatranje.

Prijave dostaviti na adresu:

**Skupština Bosansko-podrinjskog kantona Goražde**

**Komisija za izbor i imenovanja**

**Ul. Maršala Tita br. 13.**

**G o r a ž d e**